
Editorial 



De revoltes i intervencions militars 



Els darrers mesos hem pogut comprovar com la guspira de la rebel·lió ha 
encès alguns països àrabs, fins i tot en alguns de l'altre riba del 
Mediterrani. La població, farta de corrupcions, luxes, despotismes i 
absència de llibertats ha sortit al carrer per tractar de enderrocar els fins 
aleshores "legítims i democràtics" governs. 

Passat un temps sembla que els resultats de les revoltes han estat desiguals. 
A Tunísia, malgrat que les mobilitzacions continuen, sembla que França té 
la situació sota el seu control. A Egipte, els partidaris de la revolució i 
d'una nova constitució han perdut el referèndum, tot i que han tornat a la 
plaça Tahrir. Al Marroc, Iemen, Sirià, Jordània i Bahrain la revolta 
continua i la feroç repressió governamental (amb el vistiplau d'Occident). 

La revolta, a Líbia, ha esdevingut un nou escenari per la intervenció d'una 
heterogènia coalició internacional (no era França rival dels EEUU?) que es 
mostra al món com a llibertadora del poble libi. Pel que sembla un de les 
possibilitats barallades és la divisió de l'actual estat libi en dos deixant en 



mans dels usurpadors de la rebel·lió el "control" dels jaciments de petroli. 
Sembla que en aquest cas, l'"autodeterminació" s'exerciria per mandat de 
l'ONU amb els consegüents bombardejos de dita coalició. 

I mentrestant, a casa nostra, ens emmirallem en aquestes revoltes amb un 
xic d'il·lusió al comprovar com a un món, que se'ns semblava estàtic, han 
esdevingut diferents revoltes de caire popular. A l'hora que tot això està 
passant als països àrabs, l'aprovació de retallades, "copagaments" i 
privatitzacions des dels mitjans del poder, provoca la fi de la panacea de 
T'estat del benestar". 

Malgrat tot, cal ser optimista i continuar treballant perquè les 
mobilitzacions dels últims mesos augmentin i s'estenguin arreu. Esperem 
que la espurna de la revolució encengui la flama a les nostres terres, ja 
sigui pels últims atacs a la llengua i cultura, les retallades socials i laborals, 
la corrupció de la classe política, la destrucció de la Terra o la lluita anti- 
patriarcal. 




La Rosa dels Vents 

Publicació de debat llibertari als Països Catalans 



Si vols col·laborar amb La Rosa dels Vents, ja sigui distribuint, escribint, 

traduint, anunciant-te o fent una subscripció solidària... possa't en 

contacte amb nosaltres a: 

La Rosa dels Vents 

Ateneu Llibertari de Sants 

C/ Maria Victòria, 10 

08014 Sants, BCN 

O via correu electrònic enviant-nos un correu a: 
rosadelsvents@gmail.com 




Portada: Nada es para siempre - (cc) Jon Diez Supat 

Internacionalització de la repressió i dels projectes 
emancipadors: el cas del Kurdistan turc 



Des de mitjans dels anys 90 el interès del moviment 
d'alliberament nacional kurd a Turquia per les idees 
llibertàries ha anat en constant ascens. 

En aquest procés no hi ha tingut a veure tant 
l'enfonsament del "socialisme real" (que més aviat va 
suposar una derrota a Turquia per al conjunt de l'esquerra 
d'intenció revolucionària i un avanç de les tesis 
socialdemòcrates i de contemporització amb el 
capitalisme), si no el manteniment des de finals dels anys 
70 d'una força d'oposició a la naturalesa oligàrquica i 
colonialista de l'Estat turc; una força, a més, amb 
l'adhesió de masses, composició popular i objectius 
rupturistes, que s'ha vist confrontada, a mesura que s'ha 
desenvolupat, amb la necessitat d'elaborar un programa, 
d'anar creant una alternativa a l'estat de les coses que 
lluita per transformar i de recollir, per al seu objectiu, les 
aportacions teòriques i pràctiques necessàries. 



La penetració del comunisme llibertari al Kurdistan turc 
ha obeït a una causa molt senzilla i gens nova: son els 
moviments dinàmics, amb protagonisme de les classes 
subalternes i amb capacitat de seguiment les més proclius 
a interessar-se per les idees-força del socialisme 
revolucionari i l'anarquisme i de dur-les a la pràctica, 
malgrat que s'hagin format en altres tradicions 
d'organització i lluita. 

El trànsit de les societats de socors mutus i del 
republicanisme federal espanyols a les posicions de 
Bakunin, el recorregut dels germans Flores Magón del 
liberalisme revolucionari al comunisme llibertari, el 
terreny fèrtil que van suposar i suposen les lluites 
populars a Llatinoamèrica per a l'expansió de les 
pràctiques anarquistes, són tant sols alguns exemples que 
ens ofereix la història i la actualitat de la veracitat 
d'aquesta tesi i de la ingenuïtat i el suïcidi polític que 
suposa el fet de pretendre que l'anarquisme prendrà al 

marge dels moviments populars ja constituïts i en marxa, partint 
de zero enlloc de fer-ho de l'experiència i les lluites en curs. No 
és difícil de recolzar aquesta tesi amb exemples a tot el món: en 
tot cas és difícil trobar-ne excepcions. 



Un comunisme llibertari kurd haurà de partir (i de fet ho fa) de la 
trajectòria i de les experiències acumulades al llarg de dècades de 
lluita dels pobres del camp i de la ciutat, de les seves tradicions 
organitzatives i del seu imaginari, dels seus quadres i les seves 
formes de treball polític, del context concret en el que es 
desenvolupa. 

En aquest sentit, algunes idees de Murray Bookchin sobre 
l'estructuració federalista de la societat a partir d'òrgans de 
democràcia directa municipals ha calat molt profund, així com les 
propostes de socialització des de la base i de planificació 
col·lectiva exposades per Piotr Kropotkin, que s'han fet un lloc 
junt als tradicionals escrits de Lenin o de Mao en la formació 
política dels militants. 

Però no tant sols han circulat internacionalment les idees i les 
pràctiques revolucionàries, si no també les maneres de combatre 
als moviments populars. L'Estat turc sols concep la repressió com 
a forma d'afrontar una "qüestió kurda" l'existència de la qual 

només reconeix com a problema d'ordre públic. Així, ha 
boicotejat sistemàticament tots els intents de donar una sortida 
dialogada al conflicte, el darrer el cessament d'operacions 
militars declarat el passat mes d'agost^ pel Partit dels 
Treballadors del Kurdistan (o PKK per les seves sigles). L'Estat 
turc des d'aleshores no ha fet un sol gest de disposició al diàleg i 
pel contrari ha augmentat la repressió sobre les comunitats kurdes. 

També ha pres prestada del espanyol la legislació repressiva per a 
frenar la presència de la causa kurda al Parlament i ha empresonat 
als seus quadres polítics, adaptant la Llei de Partits. Així es maten 
dos ocells d'un tret: es combat la causa kurda al mateix temps 
que, emprant per aquesta fi, en el pla legal, unes formules ja 
aprovades per Estrasburg s'obté legitimitat davant la Unió 
Europea de cara al seu anhel d'ingressar-hi. 

Un triomf no menor és la inclusió del PKK en el llistat 
d'organitzacions considerades com a terroristes per la EEUU i la 
UE, la qual cosa aporta al Estat turc una basa en el marc d'una 
"guerra contra el terrorisme" amb patrocini internacional i on es 
fica al mateix sac (intencionalment, per suposat) a conflictes molt 
diversos. 

Malgrat tots els obstacles que es posen per davant, el moviment 
popular kurd ha demostrat sobradament al llarg de tres dècades la 
seva capacitat d'adaptació i de permanència front al assetjament 
militar, policíac, judicial i mediàtic de l'Estat turc i a contextos 
internacionals sempre difícils per la seva causa. No hi ha motius 
per pensar que l'Estat turc està més proper que fa 10 anys del seu 
extermini. El seu recent interès per les propostes comunistes 
llibertàries no és més que una mostra de la seva capacitat de 
superació i la seva voluntat d'exploració de nous horitzons en la 
cerca del seu complet alliberament. 

1 Nota de la Redacció: la data assenyalada fa referència a l'any 
2010 ja que aquest article va ser escrit l'abril del 2010. 



Manu Garcia 

Manifest en defensa del català com a llengua 
vehicular en el sistema educatiu 



En un entorn marcat per l'atur, les retallades socials i tot 
un conjunt de mesures que no fan més que empènyer les 
nostres vides a la misèria més absoluta, s'hi ha afegit una 
nova ofensiva 
espanyolitzadora en forma de 
diferents atacs contra 
l'ensenyament de la llengua 
catalana que empra * 
l'anticatalanisme més ranci 
com a esquer i com a cortina 
de fum. . 

Aquests atacs, de caire 
global, han pres diferents 
matisos en funció de l'estatus 
actual en cadascun dels 
territoris afectats. A 
Catalunya, el model 
d'immersió lingüística en el 
sistema educatiu ha quedat 
greument amenaçat amb les 
sentències emeses pel 
Tribunal Suprem espanyol. 
Al País Valencià es preveu 
l'aprovació d'un decret que 
elimina les línies 

d'ensenyament en català que 
cal afegir al tancament dels 
repetidors que portaven el 

senyal de TV3. I el que ocorre a les Illes Balears és 
quelcom semblant, sense arribar a la greu situació de 
vulnerabilitat que trobem a la Franja de Ponent on la 
minsa protecció aconseguida pel català i l'aragonès 
desapareixerà durant aquesta legislatura. 




En aquest context el moviment llibertari no pot restar 
impassible. Aquells que han tingut la burgesia entre 
l'espasa i la paret, que han acaronat amb els dits la brisa 

de l'emancipació no poden 
-no podem— obviar la 
creixent minorització a la 
que està sent sotmesa la 
llengua catalana. 

El principal camp de batalla 
on s'està duent a terme 
aquesta minorització és, com 
no podia ser de cap altra 
manera, l'educació pública. 
Precisament l'eina que 
empra l'Estat per transmetre 
els valors burgesos i garantir 
l'estabilitat dels seus 
fonaments contribuirà a alçar 
pedra a pedra el mur que 
separarà la nostra llengua de 
la seua funció, la 
comunicació. Sabem què 
ocorre quan s'enfronten dues 
llengües, una majoritària, 
com l'espanyol, i una altra 
minoritària i minoritzada, el 
català. Sabem fins on arriba 
a dia d'avui el control social 
que exerceix l'Estat per sotmetre el poble treballador i les 
seues cultures, si aquestes s'enfronta al poder absolut de 
la burgesia que s'amaga sota el nacionalisme espanyol. 
Per tant, no resulta agosarat fer un crit d'alarma per la 
supervivència de la nostra llengua. 

principis racionalistes que pedagogs com Ferrer i Guàrdia 
implementaren ja fa més de cent anys. Sabem que 
continua sent una eina de transmissió dels valors burgesos 
que ens esperona a acceptar el suposat caràcter natural de 
la societat de classes. Però aquest no és motiu per deixar- 
lo de banda en la nostra lluita. Tot i que el nostre objectiu 
és el desenvolupament d'una xarxa d'Escoles Lliures, 
ignorar la influència del sistema educatiu públic seria 
renunciar a qualsevol canvi social. 

Considerem que la utilització del català com a llengua 
vehicular en el sistema educatiu és una eina indispensable 
per garantir el seu futur a la nostra societat. . Aquesta 
mesura ha d'anar acompanyada d'altres, com per exemple 
aquelles que valorin les diferents llengües emprades pels 
membres de la comunitat escolar i que ajudin a que 
aquesta lluita sigui adoptada per tots els catalans 
independentment de la seva procedència. 

La nostra força ha d'estar present en la lluita per un model 



educatiu que tingui la raó i la ciència com a eixos 
vertebradors, que contribueixi a l'autonomia de l'ésser 
humà, a la seua consciència de classe i a la seua llibertat 
individual. Però també ha d'estar present en la 
recuperació de la nostra cultura i de la nostra llengua. 

Per tot açò, els sotasignants rebutgem els atacs sistemàtics 
contra el català, així com l'ús que es fa encara del sistema 
educatiu. A l'actualitat, aquest no només és una eina 
emprada per garantir la pervivència de la societat de 
classes, sinó que també s'augura com el garant de la 
minorització del català entre les noves generacions. És 
feina de tots i totes frenar aquesta embranzida 
espanyolitzadora i recuperar el terreny perdut per la classe 
treballadora com a protagonista del procés d'ensenyament 
i aprenentatge. Protagonista com a docent, i protagonista 
com a aprenent. És hora de tornar-li al poble les seues 
eines de lluita per la seua emancipació i l'educació juga, 
en aquest sentit, un paper fonamental. 



Vols rebre 

La Rosa dels Vents? 

Envia'ns un correu a rosadelsvents@gmail.com amb l'adreça postal del 
teu domicili, casal o ateneu. Indica el nombre d'exemplars que vols rebre i 
nosaltres et facilitarem el compte bancari on poder realitzar la teva 

aportació. 

Les teves aportacions serviran per fer arribar La Rosa dels Vents allà on la 
seva distribució no arriba i per contribuir al seu manteniment. 

11 de Septembre j Els alçaments populars catalans 
en 1 ? antic règim (Gorka Ferràndiz) 



Gorka Ferràndiz ens dóna les claus històriques de la lluita de 
classes que desembocà en l'origen de l'opressió nacional a partir de 
l'onze de septembre de 1714. 

Les guerres en l'antiguitat, com totes les guerres, eren sofertes amb 
major intensitat per les classes populars. Les èpiques nacionalistes 
que narren conflictes amaguen els factors socials dels esclats. 
Darrera els aconteixements nacionals com el corpus de sang i la 
Guerra dels segadors (1640-1652) trobem sempre històries 
d'alçaments contra tot tipus d'explotació. 

El creixement armamentístic en l'Edat Moderna 

Des del segle XV, els Estats europeus fan grans transformacions en 
els seus aparells de govern i de captació d'impostos. Aquest 
perfeccionament fou causat per les creixents necessitats bèl·liques. 
A partir del segle XVI, podem parlar d'escalada armamentística. 
Una sèrie d'innovacions tecnològiques -com l'aparició de les armes 
de foc i noves tècniques de fortificació militar- fan que la guerra es 
fes cada vegada més devastadora i cara. 

En el segle XVI, la recaptació fiscal total dels regnes d'Europa 
occidental s'havia multiplicat per dos. Les necessitats bèl·liques es 
tradueixen en un increment de les càrregues tributàries en tot el 
continent. Així, al marge de subsistència dels camperols serà cada 
vegada més estret. Els sectors d'origen humil són les principals 
víctimes d'aquest procés. 

En una societat de classes feudal, les càrregues fiscals no són 
sufragades a parts iguals pels varis estaments socials, ja que les 
classes socials privilegiades estaven exemptes de pagar impostos i 
la factura de la guerra recau sobre les classes populars del camp i 
les ciutats. Aquesta tensió entre supervivència i impostos està en el 
transfons de pràcticament tots els alçaments populars dels segles 
XVI i XVII. 



En tota Europa, camperols i treballadors de la ciutat es revolten 
contra els tributs abusius i els governs despòtics que els imposen. 
Trobem els més importants a Normanda, Nàpols, Andalusia, 
Anglaterra, Rússia i Ucraïna, etc. 

Aquest és el context en el que esclata la Guerra dels segadors. 
Aquesta és la revolta catalana que té un component de lluita social 
més directe. 

Felip IV i la Guerra dels segadors 

L'estructura jurídica de la corona d'Aragó no permetia que el 
monarca creés nous impostos sense consentiment de les corts de 
cada regne. Al mateix temps, les corts no poden fer lleis sense 
contar amb el consentiment real. Aquest model de poder compartit 
d'origen medieval anirà en retrocés en tot el continent des del segle 
XVIII. Serà substituït per l'absolutisme, un model en què el 
monarca es troba per sobre de tots els demés estaments del regne - 
nobles, eclesiàstics, treballadors del medi rural i urbà. 

Felip IV d'Espanya (1621-1665) posseeix un gran imperi, amb 
conflictes oberts en totes parts, però té problemes per aconseguir 
finançament per les seves guerres. D'aquí l'interés per acabar amb 
les corts dels regnes d'Aragó. 

Les classes dirigents del Principat es resisteixen a entregar les 
prerrogatives fiscals. És per això que estaven enfrontades al poder 
real central. Les Corts Catalanes es trobaven en suspens des de 
1626, quan el Compte d'Olivares i Felip IV volgueren imposar el 
seu projecte de "la unió d'armes", mitjançant el qual el Principat de 
Catalunya contribuiria al manteniment d'un gran exèrcit europeu. 
Finalment, no s'arribarà a un acord i aquelles corts quedaren 
inconcluses. La situació política es troba enrarida. 

Des de 1635, França estava en guerra amb el regne d'Espanya. 
Catalunya es convertirà en un teatre d'operacions de la Guerra dels 
30 anys. 

Els Estats, amb l'objectiu d'estalviar-se els costs de la guerra, 
forcen als camperols a allotjar i mantenir a casa els soldats que 
operaven en el seu territori. Aquest recurs generava normalment 
molt malestar. 

En l'estiu de 1640, les tropes de Felip IV estacionades en les 
comarques de Girona cometen una sèrie de barbaritats -violacions, 
assassinats, robatoris- i els camperols es revolten. La rebel·lió es 
trasllada a Barcelona el dia de Corpus de 1640, quan un grup de 
segadors penetren els murs de la ciutat, algunes cases nobles seran 
incendiades i s'executarà al mateix virrei. 

Les institucions catalanes aprofiten la conjuntura i s'apunten a la 
insurrecció. Sol·liciten la protecció de França i nombren rei a Lluís 
XIV. Sota el control de l'Estat Francès, la guerra continua i es 
repeteixen exactament els mateixos abusos contra la població civil. 
Finalment, els consellers demanaran la reincorporació de Catalunya 
a la monarquia hispànica. De facte, la guerra s'acaba el 1652 amb 
l'entrada de les tropes hispàniques a Barcelona, però fins 1696 no 
es firmarà amb França "la Pau dels Pirineus", en virtut de la qual el 
Roselló passa a formar part de la corona francesa. Les primeres 
formes de repressió politica contra Catalunya es donaran al Roselló. 
La llengua francesa serà oficialitzada en detriment de la catalana; 
les institucions pròpies del país seran abolides a favor de les de 
França. A la part del Principat que retorna a la monarquia 
hispànica, els òrgans del país seran respectats fins 1714. A pesar de 
tot, durant el regnat de Carles II (1665-1700) no es conclourà 
ninguna Cort a Catalunya. 

Els efectes de la Guerra dels segadors s'estenen fins el segle XVIII. 
Als camperols del Roselló, ara en mans franceses, se'ls imposarà 
noves càrregues. Aquest serà el transfons de T'alçament dels 
angelets" (1667-1675). El poble, al límit de la supervivència, es 
revolta i es nega a pagar la gabella, un nou impost indirecte sobre 



el consum de sal. L'exèrcit acabarà amb les seves demandes. 

En el període que va des de final de la Guerra dels segadors fins el 
començament de la Guerra de Successió a Catalunya pràcticament 
no haurà pau. Les 
pretensions territorials de 
França sobre el Principat 
es tradueixen en atacs 
constants contra la 
Catalunya central i les 
comarques de Girona. La 
revolta de les barretines 
(1687-1689) segueix la 
pauta de la Guerra dels 
segadors. Els camperols 
d'Osona i el Bages, farts 
dels atacs dels soldats, 
prenen el control de la 
Catalunya central. 

La revolta dels angelets i 
la de les barretines no 
tenen darrere seu grans 
figures il·lustres. Són 
alçaments protagonitzats per una única classe social, és a dir, no 
són interclassistes. Pot ser per això, l'èpica nacional de la burgesia 
ha passat per alt aquests fets. Això no significa, no obstant això, 
que no fossin transcendents. 

La Guerra de Successió en els Països Catalans des de baix 

La Guerra de Successió espanyola (1700-1714) és una lluita entre 
potències europees per aconseguir l'hegemonia a Europa i les 
colònies americanes. Els contendents Àustria, Anglaterra i Holanda 
- d'una part- lluitaran contra la monarquia francesa. En aquest 
conflicte, Catalunya i el País Valencià entren en acció mitjançant 
insurreccions populars. Contra el règim feudal en el País Valencià a 
mans dels Maulets i per l'odi al militarisme francès en el Principat. 

Els Borbons governen el regne d'Espanya el 1704. Els anglesos, 
interessats en debilitar aquesta dinastia, volen un Àustria al 
front del regne. Per aconseguir-ho, envien al País Valencià al 
general Joan Baptista Basset. El 10 d'agost de 1704 desembarca 
a Altea. Promet l'abolició dels drets senyorials que pesaven 
sobre els camperols. Immediatament, la comarca de la marina 
clama contra els senyors. Aquests camperols sota les ordres de 
Basset rebran el nom de "maulets". El 17 d'agost prenen la 
fortalesa de Dénia. El setembre, proclamen rei a Carles III: La 
ciutat de València els obrirà les portes el desembre. 

El 1706, Carles III d'Àustria canvia la seva política amb els 
maulets. Les masses s'estaven radicalitzant i ell necessitava 
suports amb capacitat econòmica per sufragar les seves guerres. 
El General Basset serà empresonat i de nou entraran en vigor les 
càrregues feudals. Amb aquesta maniobra es perseguia també 
aconseguir acceptació de la nova dinastia entre l'aristocràcia 
valenciana, però l'elit no canviarà el suport als borbons. El 
poder austriacista no trobarà suports i s'enterra després de la 
Batalla d'Almansa (abril de 1707). Com sempre, els més 
represaliats seran les classes populars. Bon exemple és la ciutat 
de Xàtiva, que serà incendiada i els seus habitants desterrats. El 
primer decret de Nova Planta abolirà els furs valencians el juny 
de 1707. 

A Catalunya, la dinastia borbònica tenia molts detractors a causa 
de la guerra mantinguda durant dècades amb els francesos. Els 
francesos són vistos com a violents militaristes en les àrees 
rurals i com a competidors comercials a la ciutat. En un 
principi, Catalunya s'havia mantingut fidel al bàndol borbònic, 
però els Vigatans -una milícia popular procedent de la 
Catalunya central- forcen la unió de Catalunya amb els anglesos 
i holandesos. Mitjançant el "Pacte de Gènova", els anglesos i 
l'arxiduc Carles es comprometen a prestar suport militar als 
rebels i a respectar els seus furs. En un primer moment, les 
classes dirigents del Principat no donen suport al pacte. El juliol 
de 1705, la milícia s'alça i marxa sobre Barcelona. 
Simultàniament, una flota desembarca en el Maresme. Poc a 



poc, totes les ciutats catalanes canvien al bàndol austriacista. El 
7 de novembre, l'arxiduc entra a Barcelona i jura les 
constitucions catalanes. 

Però, el 1711, Carles d'Àustria aconseguirà el tro imperial i es 
desentendrà de la seva reclamació sobre la corona hispànica. 
Per altra banda, Anglaterra havia aconseguit, mitjançant el pacte 
amb França, salvaguardar el seu potencial marítim i es retirarà 
també de la guerra. Finalment, Catalunya es quedarà sense aliats 
a l'abast del rei borbó. 

Front al fracàs de l'aliança antiborbònica, algunes veus pudents 
de Barcelona proposen entregar la ciutat sense oferir 
resistència, per exemple Villaroel -comandant suprem de les 
forces austriacistes. Però les classes populars barceloneses 
saben que la repressió caurà sobre elles i es neguen a llançar la 
tovallola. Decideixen plantar cara en una batalla que està 
perduda des del començament. La ciutat serà defensada a sang i 
foc per les tropes de la Coronela -la milícia ciutadana composta 
pels homes armats de tots els gremis. A pesar de tot, l'li de 
setembre de 1714 la ciutat de Barcelona caurà. Els defensors 
morts seran enterrats en massa al Fossar de Moreres, lloc on un 
es celebra la defensa de la ciutat. 

Rafel de Casanova fou amnistiat. Josep Moragues, general 
austriacista d'origen humil i abanderat del grup dels Vigatans 
fou degollat i esquarterat. El seu cos penjarà durant dotze anys 
del portal de la mar de Barcelona. 

Finalitzada la guerra, entrarà en vigor el decret de Nova Planta, 
que suprimeix la totalitat dels antics òrgans de govern del 
Principat i proscriu la llengua catalana, la llengua de les classes 
populars. 

Traducció: Publicació de debat llibertari "La Rosa dels Vents" 
Font: http://www.enlucha.org/site/?q=node/1577 

El triomf del desamor. El repudi de la infància en la 
societat moderna (Prado Esteban Diezma) 



La contínua caiguda de la natalitat és l'expressió més clara de la 
desafecció de la societat actual cap als nens i les nenes, la seua 
absència en l'experiència quotidiana de milions de persones, la 
desaparició del desig de maternitat-paternitat en un grup 
creixent de dones i homes, serà un element important en la 
destrucció de la civilització humana tal com la coneixem. 

Els nens i nenes viuen avui segregats socialment, molesten per 
tot arreu, són aliens al món dels seus grans, no comparteixen 
llenguatge, projectes, interessos, problemes ni conflictes, en 
molts casos ni tan sols mengen el mateix. En les societats de la 
modernitat tardana les criatures estan condemnades a portar una 
existència falsa, nodrir-se d'activitats, espais, experiències i 
diversions especials per a ells de manera que adults i infants 
gairebé semblen espècies diferents. Convertits en objectes 
exòtics, no se'ls comprèn el que fa més fàcil que ni es desitgen 
ni se'ls estime. 

No pot considerar-se la desnatalitat a occident com el resultat de 
l'elecció dels subjectes, o de l'augment de la llibertat de les 
dones com es diu sinó d'un procés induït des de dalt pel 
feminisme d'Estat que és instrument essencial de les institucions 
coercitives^. Les directrius institucionals han aconseguit 
modificar de forma substancial la consciència de milions de 
dones i homes que han passat a considerar els nens i nenes un 
element d'opressió i explotació de les seues mares, que es 
veuen, segons diuen, sotmeses i limitades en la seua 
independència i perden avantatges materials així com 
possibilitats de consum i diversió. En general, es considera que 
els fills roben a les seues mares la satisfacció de les seues 
pròpies necessitats i desitjós. Els drets de les dones es presenten 
enfrontats als de les criatures i incompatibles amb ells. 



L'adhesió al treball assalariat i el seu derivat, els diners i el que 
s'aconsegueix a través d'ell, per part d'un sector decisiu de les 
dones és el factor de més pes en la renúncia i fins i tot el repudi 
de l'experiència maternal. El sistema educatiu és un agent 
principal de l'adoctrinament contra la maternitat, per això el 
nivell acadèmic és inversament proporcional al nombre de fills 
(en les classes baixes i mitjanes, ja que en la classe alta, en 
l'actualitat, la fecunditat és més alta). 

La caiguda demogràfica no és doncs el resultat de les dificultats 
econòmiques, la manca d'ajuts estatals ni l'elecció 
autodeterminada dels individus, sinó de l'eficàcia aclaparadora 
de la maquinària de dominació mental de l'Estat modern que ha 
aconseguit intervenir de forma decisiva en els impulsos més 
primaris dels subjectes, sotmetre als seus designis les emocions, 
conductes i relacions més íntimes instal·lant-se un policia en la 
consciència de cada individu. 

Un feminisme maternalista^ (q Ue és anterior, però que ha estat 
incorporat al feminisme d'Estat) ha aconseguit destruir en un 
sector significatiu de les dones el desig de tenir fills (que afecta 
també a molts homes). La manca d'amor i interès per les 
criatures produeix un ascens imparable de l'egoisme com a 
inevitable estat dels que no tenen una altra preocupació que la 
seua pròpia persona, es perd la capacitat d'apreciar els valors 
immaterials com són els afectes, les relacions, la comunicació 
amb els altres, l'ajuda, la col·laboració, la convivència, els 
vincles o la simple alegria que les nenes i nens proporcionen al 
seu entorn. La manca d'obligacions, responsabilitats i 
problemes, l'absència de reflexió per solucionar els esculls de 
l'educació i guiar el desenvolupament dels fills, tendeix, a 
menys que altres metes transcendents substituïsquen aquestes 
tasques, a esmussar la intel·ligència i arruïnar la creativitat. 

L'exclusió social a què estan sotmesos els nens i nenes, que no 
participen de les converses ni les reunions socials dels seus 
majors, ni dels seus treballs, obligacions i diversions, el seu 
aïllament del món dels adults, impedeix que puguen aprendre 
de la vida real i els converteix, en moltes ocasions, en éssers 
pesats i punyeters, incapaços de respectar les més elementals 
normes de la convivència amb els altres, aliens a les necessitats 
i problemes dels seus pares, egocèntrics i egoistes, esclaus dels 
seus capricis o apetències, inconscients i violents. D'aquesta 
manera es tanca el cercle argumental i es confirma, per a molts, 
la màxima en que la criança és una experiència penosa. 

Totes aquestes situacions són només una forma de 
materialització dels profunds conflictes que afecten la pràctica 
de l'acte genèsic humà, acte que ha estat caotitzat de manera 
transcendental per l'aparell d'adoctrinament dels poderosos. 

Els que s'arrisquen a ser pares o mares en la societat present no 
tenen certeses sobre la tasca de criar, protegir i educar els seus 
fills. En la societat tradicional els subjectes tenien contacte 
amb els nens de forma quotidiana, compartien amb la infància 




moments i situacions vitals de tota mena, observaven la forma 
com exercien la maternitat les dones de l'entorn i també la 
manera com els homes, tirallongues i poesies de la tradició oral 
que estaven basades en el coneixement profund de les fites del 
desenvolupament infantil en tots els seus aspectes: afectiu, 
comunicatiu, motriu, relacional etc. En el món rural 
tradicional, per això, l'afecte cap a les criatures es produïa de 
manera natural 15 paral·lelament al coneixement que es 
transmetia de forma horitzontal creant vincles indestructibles 
entre les generacions. 

En l'actualitat la criança ha estat alienada de la comunitat dels 
iguals per a ser domini dels experts^, estenent la idea que les 
mares i els pares no són competents per educar els seus fills, 
que no poden guiar-los ni comprendre'ls si no es posen en mans 
de les autoritats del sistema. S'explica tal esdeveniment, no 
com el que és, una pèrdua, sinó com una adquisició, 
argumentant que les famílies tenen dret a rebre de l'Estat 
l'assistència i les necessitats dels seus fills, embellint la cara de 
la màquina estatal capitalista que apareix com la locomotora 
del progrés social i l'emancipació dels ciutadans, sobretot de 
les ciutadanes que es veuen "alliberades" de la càrrega dels 
seus fills i filles, per poder donar-se al treball productiu i el 
consum de productes i diversions. 

Les relacions materno-filials (i, per extensió també les paterno- 
filials) es construeixen avui a través d'un intricat garbuix de 
teories, gairebé totes elles alienes a la realitat i a l'experiència 
pràctica. La mare, tan important en el desenvolupament 
infantil, és ara, en molts casos, una dona angoixada pel 
conflicte entre els seus interessos (no sempre autèntics) i els 
dels seus fills. Troba una enorme dificultat per conciliar el 
treball productiu i la criança de manera que oscil·la entre les 
conductes d'abandonament i d'hiperprotecció convertint-se així 
en una figura ambivalent que genera una enorme inseguretat, 
por i dependència en les criatures. 

Alguns corrents del feminisme maternalista, no només no han 

resolt aquests problemes, sinó que han vingut a embrollar 
encara més l'experiència de la maternitat convertint a la dona en 
subjecte d'impulsos, pulsions i instints de recerca de plaer a 
través de la reproducció (el que pot definir-se com una forma de 
neomasclisme que ens redueix al nostre úter) i el fill o filla en 
objecte gratificant de consum fisiològic-emocional, al mateix 
temps que subjecte de la protecció inefable d'una mare el vincle 
esdevé, inevitablement, en patològic. Concebuts ambdós com a 
ens dominats per les seues pulsions i desitjós, bàsicament físics, 
que han de ser satisfets immediatament i despullats dels atributs 
humans de la consciència i la capacitat d'elecció de fins, la seva 
relació danya tots dos. Exacerbant el component libidinal de 
l'experiència de la reproducció l'adulteren i falsifiquen, ja que la 
maternitat-paternitat és un esdeveniment d'una gran complexitat 
que integra impulsos sexuals primaris, processos afectius, 
categories morals i axiològiques, satisfacció de necessitats 
bàsiques i essencials i elements culturals i socials, però és, 
sobretot, un acte d'amor, ja que el vincle afectiu cap als fills és 
el més desinteressat dels llaços que ens uneixen als altres, i, per 
això, el més humà. No és casual que l'arqueologia definisca el 
caràcter humà de les societats a través de l'empremta que en el 
registre arqueològic deixen les relacions d'afecte, de cura i 
dedicació als dependents, que estan més enllà de la criança 
física (que és comú a tots els mamífers). 

Així mateix es nega la fonamental singularitat de la paternitat i 
la seua aportació essencial i no substituïble a la criança, 
expulsant als homes del fet reproductiu tant en la qualitat 
d'agents participants en la decisió, com en la seua contribució 
educativa. 

Com a resultat de tot això s'està transformant de forma radical, no 
només la relació amb els nens i nenes sinó la concepció essencial 
de les persones, perquè ja els infants no són considerats éssers 
humans complets, dotats per això d'un valor intrínsec i una 
consideració primària com a individus^. De les seues necessitats 
són excloses la consciència de si mateixos i del món-ambient, la 
capacitat d'elecció en qüestions limitades però molt reals i totes 



les demandes de l'esperit. En negar-los els valors que són atributs 
de la humanitat s'inicia un escabrós camí cap a la creació d'una 
societat deshumanitzada composta d'individus capaços de servir 
amb diligència en el treball, els exèrcits i les tasques que els 
siguen encomanades però incompetents per a la llibertat i la 
gestió autodeterminada de si mateixos i la societat. 

En el passat, a través de l'educació com a procés social, allò 
humà, el seu sentit i significat, es reconstruïa generació rere 
generació. L'esforç que emprava la comunitat dels adults en la 
seua tasca educativa, incloïa tant la recollida de l'experiència 
acumulada quant la seua millora a través de la pròpia pràctica. 
Aquesta activitat, a més necessitava de la reflexió sobre 
nombrosos aspectes reals i concrets de l'existència humana i, per 
això, estimulava l'exercici de l'anàlisi tant com la capacitat 
pràctica de prendre decisions i actuar en conseqüència. És obvi 
que el desafiament vital de la maternitat-paternitat ajuda a 
superar, d'alguna manera, les limitacions inherents a la nostra 
condició humana que ens arrossega moltes vegades a la 
mesquinesa i l'egoisme. Els nens es converteixen així en agents 
actius del desenvolupament de la societat i gran potència unitiva 
dels adults ja que ells no són només l'objecte de l'educació sinó 
també educadors en tant que milloren l'entorn en què creixen i es 
converteixen en instrument d'enriquiment personal d'aquells que 
els cuiden. 

De l'experiència de la criança i cura dels fills resulta un 
creixement innegable de la capacitat individual i social per a la 
convivència, per crear vincles i llaços comunitaris i desenvolupar 
formes humanes de vida, la seua absència és expressió material 
(no l'única però sí important) d'una crisi civilitzatòria de 
impredictibles conseqüències. 

Extret del llibret "<,Con el Estado o contra el Estado? La 
liberación femenina en el siglo XXI" 

Prado Esteban Diezma 
http://prdlibre.blogspot.com 

13 La immigració és avui el gran negoci del sistema, ja 
que permet traslladar els costos de la criança dels éssers 
humans a les dones dels països del Tercer Món. Espanya 
té una població estrangera deu vegades superior al seu 
creixement natural per naixements, i gràcies a això el 
país es pot permetre una natalitat molt llunyana a la taxa 
de reposició de la població. Per això l'antic sistema 
d'opressió femenina que es basava en induir l'alta 
natalitat per nodrir els exèrcits dels Estats ha estat 
radicalment transformat avui o substituït per noves 
formes d'opressió que consisteixen en destinar a les 
dones a les obligacions laborals i les pròpiament 
militars amb la seua incorporació als exèrcits. 

14 Simone de Beauvoir, a "El segon sexe", diu que les 
dones "tanquen dins de si un element hostil, V espècie, 
que les corroeix" i afegeix que "la gestació és un treball 
enutjós que no ofereix a la dona cap benefici individual 
(sic) ", pensament monstruós que és mera ideologia 
d'extrema dreta, un atemptat als fonaments de la 
condició humana. 

15 En "Els deserts de la cultura. Una crisi agrària" 
Santiago Araúz de Robles emfatitza la tendresa del grup 
cap als nens i nenes i el lloc propi que aquests tenen en 



la comunitat. 

16 El 1949, Benjamin M. Spock va publicar "El teu fill", 
es pot considerar aquest text la fita d'inici, en el món 
anglosaxó, la gran pertorbació que destruiria la 
transmissió cultural dels coneixements sobre la criança. 
D'aquest text s'han venut cinquanta milions d'exemplars 
i ha estat traduït a quaranta-dos idiomes. 

17 Amb arguments com els que es poden llegir en un 
diari de gran tirada, "se limita (el bebè) a estrujar las 
urbes que le sostienen. Pero aparte de un calor humano 
animal, no produce un intercambio, sólo recibe. Pero se 
mitifica la maternidad para que nadie pueda 
racionalizar el proceso... esta gratificación impide 
muchas veces a las mujeres que su carrera 
professional... pueda a su vez ser gratificante" El País 9- 
01-2011 "El precio de un hijo", Josune Aguinaga. Amb 
seguretat la persona que escriu açò no ha tingut mai 
contacte amb un bebè i no ha pogut viure i apreciar la 
capacitat afectiva, comunicativa, relacional i 
intel·lectual que desenvolupa l'ésser humà des del seu 
naixement. Si així és, no hauria d'atrevir-se a compondre 
frases tan rotundes com pèrfides. 




'LLIBRERIA! 

ELS TROBADORS' 

PASSEIG DEL MAR, 2 
l'escala - alt empordà 



KAMILOSETAS 

MUSICARIA 




distribuïdora llibertària 

www. nodo50. org/kamilosetas 

"50.org 



MCCIO 

cultural 

Cl Martínez de la Rosa, 57 
Barcelona - Vila de Gracia 
Telf. 93 500 85 64 
www.acciocultural.org 

Autodeterminació dels pobles? Quin és el subjecte? 
{Immanuel Wallersteiri) 



Un dels mantres guia del segle vint va ser la 
autodeterminació dels pobles, de les nacions. Va ser 
una creença que tothom va acceptar en teoria. Però 
en la pràctica, va ser un assumpte molt espinós, poc 
clar. La dificultat clau rau en com determina quin és 
el subjecte, el poble, la nació que ha de ser cridat a 
determinar el seu futur. 

Mai no ha hagut un acord al respecte. En el cas de les 
colònies, es tractava d'una qüestió relativament 
senzilla. Però en el cas d'un estat ja reconegut com a 
sobirà, l'opinió estava dividida, normalment, 
violentament dividida. L'assumpte torna a aparèixer 
en els titular degut al referèndum a Sudan del Sud on 
el "poble" està votant si desitgen mantenir-se com a 
part de l'estat anomenat Sudan o constituir un nou 
estat separat. 

En cada estat, sense excepció, hi ha gent al poder 
estatal que defensa la que és com coneguda com a 
posició "Jacobina". Ells asseveren que tots els 
ciutadans d'un estat constitueixen una nació, la qual 
ja ha determinat el seu destí. Parlem de nacionalista 
com si el principi jacobí fos una realitat més que una 
aspiració política. Els jacobins diuen que l'estat ha de 
ser reforçat rebutjant el reconeixement del dret, la 
legitimitat de qualsevol grup intermedi entre l'estat i 
els ciutadans. Tot els drets per als ciutadans; cap dret 
als grups. 

Al mateix temps, en cada estat sense excepció, hi han 
altres — sovint anomenats "minories" que combaten 
aquesta idea. Ells diuen que la posició jacobina 



amaga l'interès d'algun grup "dominant" que manté 
els seus privilegis a expenses de tots aquells que 
pertanyen a grups que no són el dominant. Les 
minories (que sovint, però no sempre, representen la 
població majoritària) argumenten que, si els drets 
dels grups no són reconeguts, no participen a l'estat 
en igualtat de condicions. 

Quins són els "drets" que aquestes minories senten 
que els han estat denegats? A vegades és un dret 
lingüístic, el dret de que la justícia, l'educació i els 
medis de comunicació siguin en un idioma diferent 
de l'"oficial". A vegades, és un dret religiós, el dret 
de poder practicar obertament una religió diferent a 
l'"oficial", i de tractar els seus assumptes civils 
segons les seves lleis religioses. A vegades és el dret 
a la terra, el dret dels grups a mantenir la terra 
segons les seves lleis tradicionals que són diferents 
de les lleis emanades de l'estat. 

Hi ha dues estratègies per assegurar els drets dels 
grups minoritaris. La primera consisteix en cercar el 
reconeixement oficial de la seva autonomia en 
diverses esferes de la vida legal i social. La segona, 
si el grup ocupa un àrea geogràfica més o menys 
compacta, és la de buscar la secessió, és a dir, la 
creació d'un nou estat. Per a molts grups, aquestes 
han estat les alternatives entre les quals s'han mogut. 
Si no han pogut aconseguir l'autonomia, intentaran 
buscar la secessió. O si les seves aspiracions 
secessionistes han estat derrotades política o 
militarment, llavors es conformaran amb l'autonomia. 

Tant els kurds de Turquia com els d'Irak, havent 
cercat la secessió, sembla que ara es conformarien 
amb l'autonomia. El mateix sembla, per als 
francòfons del Quebec. El poble de Sudan del Sud 
s'ha mogut en l'altra direcció, igual que van fer els 
kosovars a Sèrbia 

El punt crucial és que no és, sempre, una qüestió 
merament interna de l'estat. Per esdevenir un estat 
sobirà, un ha de ser reconegut com a entitat legítima 
per altres estats sobirans. Avui, la República Turca 
del Nord de Xipre només és reconeguda per un altre 
estat. El que fa impossible que pugui participar a les 
organitzacions internacionals, encara que continua 
controlant el seu territori, de facto. 

Quan Kosovo proclamà la seva independència, va ser 
reconeguda per menys de la mitat dels membres de 
l'ONU. Ens hem de preguntar llavor per què i per 
quins estats? Hi van haver alguns estats a Europa però 
també a altres indrets (principalment Xina i Rússia) 
que van témer el precedent. Van dir que, si els 
kosovars poden declarar unilateralment la 
independència, altres grups a altres països podrien 




prendre-ho com a precedent. Els EUA i altres estat de 
la UE pensen, no obstant, que la independència del 
Kosovo va afavorir els seus interessos geoestratègics 
i van animar els Kosovars a proclamar les seva 
independència, la qual va ser automàticament 
reconeguda, i a la que aquests estats assisteixen 
materialment i política. 

Quan Biafra cercava la secessió de Nigèria fa algunes 
dècades, la major part dels estats africans van 
recolzar els esforços del govern nigerià d'acabar amb 
la rebel·lió militarment. L'argument principal va ser 
que la secessió de Biafra podria ser un precedent 
terrible a l'Àfrica on la majoria de fronteres van ser 
constituïdes arbitràriament per les antigues colònies 
i, de fet, travessen fronteres ètniques. Els estats 
africans volien preservar les fronteres existents, tot i 
ser "artificials", com a única manera de garantir 
l'ordre col·lectiu. 

Ara bé, sembla que el referèndum de Sudan del Sud 
tindrà com a resultat un recolzament majoritari de la 
secessió 1. I els mateixos estats africans que no van 
recolzar la independència de Biafra, a més de Xina 

que no reconeix Kosovo, reconeixeran segurament el 
nou estat que està sent creat actualment. De fet, el 
propi estat del que està a punt d'independitzar-se està 
preparat per reconèixer-ho. 

Per què? La resposta és simple. Hi ha raons 
geopolítiques per fer-ho. Xina està interessada en 
mantenir bones relacions amb el nou estat, el qual serà 
un gran exportador de petroli. L'interès en comprar 
petroli sembla que té prioritat sobre la preocupació de 
crear un precedent vàlid per als grups secessionistes a 
la Xina. Els sudanesos semblen preparats per 
reconèixer el nou estat perquè els EUA ha promès 
canvis específics en la seva política bilateral amb 
Sudan si aquests permeten que la independència es 
produeixi de manera pacífica. Els estats africans estan 
aclaparats per l'acord de facto entre els dos grups en 
controvèrsia. I com a afegitó, molts d'ells simpatitzen 
amb els grups de Sudan del Sud perquè són nilòtics i 
s'han enfrontat a un govern dominat pels àrabs. 



En el segle XXI, l'opció jacobina és en retrocés en 
la majoria de països. La qüestió real és autonomia 
versus independència per a les, així anomenades, 
"minories". És millor una opció que l'altra? No hi 
ha una resposta general a aquesta pregunta. Cada 
cas és diferent en dos vessants diferents. La 
demografia i història actual de cada estat és 
diferent i, per tant, el que és lògicament millor és 
simplement diferent. En qualsevol cas, qualsevol 
nou estat resultat d'un procés independentista 
descobrirà immediatament noves "minories" dins 
de les seves fronteres. El debat mai no acaba. 

Però hi ha una segona consideració: autonomia 
versus secessió té conseqüències geopolítiques. I 
aquestes són crucials en els conflictes actuals que 
es produeixen en el sistema-món com a un tot. 



Totes les parts persegueixen, fins i tot cínicament, el 
seu interès particular com a estats. El com actuen pot 
ser totalment diferent en una situació o en una altra. 
Això és així perquè els poders externs estan 
principalment preocupats de l'impacte geopolític de la 
decisió. Però és el paper d'aquests poders externs el 
que sovint és decisiu. 



Traducció: Publicació de debat llibertari "La Rosa 
dels Vents" 

Font: http://www.iwallerstein.com/self-determination- 
of-peoples-which-self/ 

/ Wallerstein escrigué l'article abans de l'esmentat 
referèndum on el 98,83% de la població recolzà la 
secessió. 

Foto d'Steve Evans (llicència Atribution 2.0 Genèric - CC 
by 2.0) 

Cinc cançons per apropar-se a la història de la 
lluita dels negres als EUA 



Dissociar la història d'un poble com l'afroamericà de la seva música és una 
feina completament inútil. Tal i com apunta l'autor del llibre Camino a la 
libertad. La historia social del blues (editat per Bad Músic Blues), Manuel 
López Poy, fins podríem inclús definir aquest el col·lectiu negre dels EUA 
com el poble del blues. 

La història de la música negra (prenc aquesta llicència per referir-me a la 
música popular dels afroamericans, tot i que avui dia la interpretin músics 
de tot el món) va unida a la història del seu poble. No és l'objectiu d'aquest 
escrit fer cap anàlisi d'aquesta història, tampoc un resum ni una síntesi. 
Recomano extraordinàriament llegir el llibre esmentat abans per a tal fi. No 
obstant, sí que cal deixar clar que l'evolució de la música popular segueix 
de molt a prop les misèries i els avanços socials del seu poble. El blues, el 
jazz, el soul o el hip-hop, per exemple, han estat i són músiques que tenen 
lligams molt forts amb els fets del seu temps. Han significat els laments o 
els cants a la llibertat d'un poble en constant lluita pels seus drets, com a 
individus i com a comunitat. 

Proposo, a continuació, cinc cançons que per a mi tenen molt de significat i 
ens acosten una mica a la història de la lluita dels negres en el continent 
nord-americà. És una tria completament personal, segons els meus propis 
gustos però també pel significat que tenien aquestes cançons, les 
circumstàncies que van motivar la seva composició o la trajectòria de 
l'artista. En qualsevol cas, són cinc cançons que em van meravellar. Cinc 
cançons per fer cinc cèntims que, al contrari del que s'acostuma a creure en 
aquest país, quan estrelles del pop i el rock blanques de pell i de classe 
mitjana venien una postura de progre, hi havia una música sortida del cor, 
amb la ràbia d'un poble oprimit econòmicament i socialment, que era 
sincera i parlava del que la gent vivia, amb un llenguatge que podien 
entendre i que donava forces per continuar lluitant per la seva emancipació. 

WORK SONG 

"Work Song" és un tema de jazz creat a finals dels anys 50 per Nat 
Adderley, un cornetista enclavat en els estils del hard bop i el soul jazz. 



Aquest tema instrumental, més ubicat en el modern jazz, uneix la tradició 
oral de cançons de treball (d'aquí ve el nom del tema) amb el jazz més 
modern d'aquells anys. Les work songs eren cançons de tradició oral, la 
base sobre la qual va néixer el blues, cantades des de les llargues jornades 
a les plantacions de cotó al sud del pais fins a les presons texanes on eren 
obligats a treballs forçats. Adderley va homenatjar aquesta música, base de 
la seva cultura, amb una composició brillant. I amb ella la terrible herència 
d'una música que neix directament de l'esclavisme. 

La segona part d'aquesta petita història té un nom propi: Oscar Brown Jr. 
L'any 1960, aquest cantant de jazz, rhythm & blues i soul, va publicar el 
seu primer LP (Sin & Soul). El tema que obria l'àlbum era "Work Song", 
però hi afegia una novetat: la lletra. Brown era poeta i es va significar 
activament en la lluita pels drets civils, cosa que és palpable en tota la seva 
obra. La lletra que va escriure per a "Work Song" parla d'un pres social, 
condemnat a treballs forçats. Aquesta lletra va acabar de donar-li la 
contundent implicació social que ha tingut aquest tema, d'altra banda 
brillant musicalment. 

Ens pot donar una lleugera idea de la importància d'aquesta cançó el fet 
que al llarg dels anys ha estat versionada per una infinitat d'artistes: Chuck 
Jackson, Nina Simone, The Animals, Brighton 64 i fins i tot el Raphael 
dels anys 60. 

A CHANGE IS GONNA COME 

Darrerament més coneguda aquí per ser utilitzada per a la campanya a les 
eleccions a la presidència dels EUA per part de Barak Obama, "A 
Change Is Gonna Come" és una de les cançons més populars en aquell 
país sobre la lluita pels drets civils. Força poc conegut aquí, el seu 
autor, Sam Cooke, va ser un dels músics més influents de la música 
popular durant la primera meitat dels anys 60 a als Estats Units. 

Cooke va ser un cantant d'èxit en el camp del gòspel durant la 
dècada dels anys 50. Després d'haver arribat al punt més àlgid 

de la seva carrera dins la música negra sacra, va decidir que 
volia anar més lluny i va optar per abraçar la música profana: el 
pop i el rhythm & blues. També en aquest camp va triomfar, i va 
arribar a ser un dels cantants de més èxit, ja no només en la 
música negra sinó entre l'auditori blanc, el qual havia estat 
sempre el seu objectiu. Gràcies a això, la seva vida va ser un 
exemple per a molts altres artistes. Coses que poden semblar tan 
insignificants com deixar d'allisar-se els cabells i dur-los amb el 
natural arrissat característic que tenen els negres, tenien molta 
transcendència. Per exemple, Aretha Franklin va explicar en una 
ocasió que quan la gent va veure 
que Sam Cooke sortia actuant 
per televisió amb els cabells 
naturals, tothom va deixar de 
seguir allisant-se'ls. Fins aquest 
punt estava explotada la 
comunitat afroamericana que, 
per integrar-se entre la 
comunitat blanca, havia d'imitar- 
ne l'aspecte físic . 

En l'àmbit musical, Sam Cooke 
està reconegut com un 
excel·lent compositor, un gran 
escriptor i un dels millors 
cantants que la música negra ha 
donat mai. A banda d'això, va ser el primer músic a controlar tot 
el procés de producció i va arribar a ser un destacat empresari 
dins la música, en promocionar molts grans artistes negres abans 
que Motown fos el que va arribar a ser. 

Tot això ho explico per entendre millor l'impacte social que va 
arribar a tenir la cançó que proposo, "A Change Is Gonna 
Come". Aquesta cançó va ser escrita per Cooke l'any 1964 en 
resposta als fets que es vivien en aquells anys, amb la dura 
repressió que vivia la comunitat negra des que a finals dels anys 
50 es va rebel·lar de manera massiva amb manifestacions, 
boicots, vagues... dins del que es va denominar el Moviment 
pels Drets Civils. "A Change Is Gonna Come" és, a més a més, 



una composició excel·lent, amb una lletra que parla de la 
llibertat que és a punt d'arribar. Es la cançó reivindicativa dins 
la música negra més important de la primera meitat dels anys 
60. Que una figura públicament admirada i respectada en el 
món de la música i el pop publiqués aquest tema va tenir un fort 
impacte en la comunitat negra, ja que donà forces als joves que 
lluitaven al carrer i omplí d'orgull i dignitat la seva gent gran. 

No és estrany doncs, entendre per què ha estat un tema 
versionat infinites vegades al llarg de les dècades següents 

(destaco la versió d'Otis 
Redding, que comparteix el 
títol de Rei del Soul amb 
Cooke) i que Obama el fes 
servir en la seva campanya 
presidencial pel fort 
significat que tenia dins la 
comunitat afroamericana. 

MISSISSIPÍ GODDAM 

L'any 1964 es va publicar 
un LP titulat Nina Simone in 
Concert. En aquell àlbum 
apareixia per primer cop 
enregistrada la cançó 
"Mississipí Goddam". Un 
any enrere, el 1963, Nina Simone va composar aquesta cançó 
arran de l'atemptat amb bomba contra una església de la 
comunitat negra de Birmingham, Alabama. Aquell atemptat va 
tenir un fort impacte en la comunitat negra dels EUA, ja que hi 
van morir quatre nenes. Aquell fet va marcar molt durament tota 
la comunitat i va tenir un abans i un després en la lluita pels 
drets civils, un cop més gràcies a la sang innocent vessada per 
l'odi racista blanc. 

Nina Simone ha estat una de les més grans artistes del jazz i 
també del blues i el soul. Genial compositora, gran cantant i excel·lent 
pianista, també va destacar socialment en la seva obra. Durant tota la 
seva carrera, aquesta dona va composar memorables temes de 

contingut 
social i va 
significar-se 
públicament 
a favor de la 
lluita pels 
drets civils, 
relacionant- 
se amb 
destacades 
figures del 
moviment en 
les seves 
diverses 
formes (com 
els Panteres 
Negres). 



FREEATLAST 

"Free at last" van ser unes paraules que el Dr. Martin Luther King va 
pronunciar en la clausura del seu famós discurs "I Have a Dream" que 
pronuncià el 28 d'agost de 1963 a les escalinates del monument a 
Lincoln de Washington, davant de més de 250.000 persones. Aquell 
discurs, emmarcat en la marxa pels drets civils, ha passat a la història 
dels EUA com un dels millors mai pronunciats. Luther King va parlar 
del futur que ell volia, en què el poble dels EUA podria conviure 
conjuntament en germanor sense distinció de raça, credo o sexe. 

Free at last ("Per fi lliures") és un antic càntic religiós que parla del tan 
desitjat alliberament. Arriba directament des de l'era de l'esclavitud i es 
torna un càntic habitual a la música gòspel. No obstant, aquest càntic ha 
estat molt versionat per artistes de soul, com per exemple Al Green. Ara 
bé, la cançó que vull destacar és una gravació de l'any 1967 de la 
cantant de soul Jackie Day. Un tema que entronca el soul de la segona 
meitat dels anys 60 amb el gòspel, amb una lletra cruenta i que arriba a 
l'ànima i em posa els pèls de punta. 

THE REVOLUTION WILL NOT BE TELEVISED 

No podem acabar aquest article sense fer menció a una evolució de la 



música Soul que va identificar-se amb el Black Power y les 
reivindicacions dels negres americans: el funk. 

Així com el blues va ser durant unes quantes dècades la música que 
cantava les lamentacions del seu poble, i la música soul va començar a 
cantar més a l'esperança i el futur en una clau més positiva, deixant la 
resignació darrera, el funk va passar a ser l'evolució rítmica del soul, 
més agressiu i menys pop. Parlem de finals dels anys 60 i principis dels 
70. Noves generacions que han crescut en la lluita pels drets civils 
veuen com molts dels líders d'aquells moments cauen assassinats, 
Malcom X o el pare de la lluita no violenta, el Dr. Martin Luther King. 
De mica en mica, nous moviments socials i polítics apareixen. És el cas 
del Partit dels Panteres Negres, per exemple, el qual defensava el dret a 
l'autodefensa davant els abusos policials i l'ús de l'acció directa per 
acabar amb les desigualtats socials, econòmiques i racials. 

Possiblement, la cançó més emblemàtica d'aquest funk més 
reivindicatiu sigui "The Revolution Will Not Be Televised", 
composada l'any 1970 per Gil Scott-Heron. No és un tema funky a 
l'estil de James Brown, sinó una poema propi recitat sobre un tema 
funk de la seva composició, recordant força la forma en què Oscar 
Brown Jr. també recitava poemes sobre composicions més jazzístiques. 
Indubtablement, aquest estil de "frasejar" cançons va influir en el 
posterior rap. 

Gil Scott-Heron, militant negre, reivindica en aquesta cançó la futura 
revolució amb una lletra molt crítica en què ataca amb la seva poesia el 
mainstream americà del moment. Un tema bàsic en les recopilacions de 
música negra reivindicativa de la segona meitat del segle XX. 

Em deixo una llarga infinita d'artistes, cantants, de cançons que fan 
ballar a ritmes revolucionaris. Gairebé millor així, ja que així tindrem 
excusa per seguir parlant del tema. Abans d'acabar m'agradaria animar 
a tothom a escoltar totes aquestes cançons, són fàcils de trobar per la 
xarxa. I, al cap i a la fi, podem escriure mil pàgines sobre la música que 
no l'entendrem mai si no l'escoltem, si no la ballem. 

Genis Ferrero. 

Vull agrair l'ajuda de Miguel i Jim. 

Borratxeres No: Passat, present i futur del rebuig a 
l f alcoholització 



Escrit per Fèlix Rodrigo Mora, el llibre consta d'unes 90 pàgines 
dividides en 7 capítols, més un capítol extra per a la versió en 
català. L'editarà Aldarull Edicions amb l'aportació econòmica de 
diferents col·lectius, el llibre eixirà en català a finals de 2011. 

Fèlix, autor d'altres llibres com «La democràcia y 
el triunfo del Estado», «Naturaleza, ruralidad y 
civilización» o «Crisis y utopia en el siglo XXI», 
ens mostra el fenomen de l'alcoholisme de masses 
des d'un punt de vista radical, amb el seu estil 
directe i ben argumentat que tant el caracteritza. 



fenomen de l'alcoholisme de masses no existia, l'alcohol (sobretot 
els fermentats com el vi i la cervesa) era un complement 
alimentari, mai es bevia per buscar un estat d'embriaguesa, sinó 
que era simplement un aliment més. És clar, hi havia borratxos, 
però era una minoria, i no només això, sinó que els borratxos eren 
persones mal vistes per la societat. 



Ens explica, que la forma en que la societat actual 
consumeix alcohol, és un fenomen relativament 
nou, originat entre els anys 1965-85 de manera 
intencionada i per raons purament polítiques, 
primer pel franquisme i el progressisme després, 
tenint com a clau promoure el bar i la taverna per 
crear, a partir d'això, persones servils, buides i 
passives per poder dominar-les més i millor. De 
tot això sorgiria la coneguda «movida madrilena», 
època en que la societat passaria a associar 
directament la festa amb les drogues «tota una fita 
en la degradació intel·lectual, de convivència, 
estètica i moral de la societat » i que acabaria 
infectant a la resta de l'Estat. Fèlix ens posa com a 
exemples alguns personatges coneguts com Almodóvar, 
«Loquillo» o Almudena Grandes, (tots ells propers al PSOE i IU), 
on presenten l'acte de beure com a «simpàtic», «transgressor», 
«inconformista», «rebel», «antifranquista» i fins i tot 
«revolucionari». 

Al capítol «Passat», l'estudi que es fa des de l'època dels Reis 
Catòlics aproximadament fins als nostres dies, ens demostra que el 

Cal destacar la introducció feta per a l'edició en 
llengua catalana, on descriu alguns fets i 
conseqüències, per exemple, a l'elaboració 
d'aiguardent al segle XVIII, sobretot al Camp de 
Tarragona i nord del País Valencià, on una part 
important d'aquesta beguda anava destinada a les 
colònies americanes on era usat per destruir i 
subjugar als pobles indígenes . 
No escàs en informació que ens pot ser de gran 
interès, analitza alguns llibres com «La vida rural 
a Catalunya» , «Arquitectura tradicional de les 
Balears» , «Masos de Morella. Vida i costums en 
la dena dels Llivis» , i fins i tot analitza algunes 
cançons populars, i alguns cantants catalans de 
música tradicional, com el cantaor de Xàtiva Pep 
Gimeno «El Botifarra». 

Finalment el llibre ens proposa algunes 
estratègies per combatre tal situació de 
degradació, lluny de prohibicions i imposicions, 
totes elles estan basades en la consciència i la crítica per conduir 
les nostres vides de manera totalment voluntària i lliure, cap a la 
revolució i la recuperació de l'essència concreta humana, i de la 
construcció d'un estil de vida moral i civilitzat. 

Web de l'autor: http://felixrodrigomora.net/ 

F.Nadal 

Un muntatge dels mossos condemna a un pratenc a 
un any i un mes de presó 



Va ser el 17 de juny de 2007 quan el pratenc O.R. va ser aturat per un 
cordó dels mossos quan es dirigia a participar a una marnifestació per 
la llibertat d'expressió a la pl. Universitat de Barcelona sota el lema 
"No ens tallareu les ales". Aquesta denunciava la dinàmica iniciada 
pels mossos d'esquadra, dirigits per Saura, impedint en les setmanes 
prèvies el lliure exercici del dret de manifestació de diverses marxes 
amb la tàctica d'encerclar-les, impedint l'entrada i la sortida dels 
participants, i immobilitzant-les durant hores amb desplegaments 
policials desproporcionats i enormement agressius. Parlem dels temps 
de les denúncies per l'utilització dels kubotans, un arma prohibida 
utilitzada en nombroses ocasions pels mossos d'esquadra. 



a manifestació havia estat convocada per diversos col·lectius i 
moviments socials, comptant amb la participació de més d'un miler de 
persones que només van poder recórrer el trajecte entre la plaça 
Universitat i l'entrada de la Rambla, on van ser aturats i immobilitzats 
durant hores pels antiavalots. L'únic incident que es va produir el 
protagonitzaren els mossos d'esquadra amb la detenció del company 
del Prat abans que s'iniciés la manifestació. 



SOLIDARITAT 




Activista Pratenc 
Represaliat 



En els moments previs la 
presència policial era molt 
gran en els accesos a la plaça i 
algunes persones eren aturades 
i escorcollades. El nostre 
company, acompanyat d'un 
altre jove, va tenir la mala sort 
de passar davant d'un cordó 
on hi havia un agent al que va 
denunciar amb anterioritat per 
agredir-lo i amb el qual ja 
havia patit una detenció durant 
un desallotjament al Prat amb 



el conseqüent judici de faltes. Aquest va avisar als seus companys i es 
van dirigir directament cap a ell amb actitud agressiva, separant al seu 
acompanyant mentre el retenien, l'identificaven i el posaven 
violentament contra la paret. En pocs segons l'escena era contemplada 
per desenes de testimonis que recriminaven als agents la seva actitud, 
fet que va comportar que es formés un cordó policial per enretirar-los i 
que els mossos que retenien al company, el tiressin a terra i 
l'arroseguessin fora de la visió dels presents. Als pocs minuts se 
l'endugueren detingut cap a la comissaria de la Zona Franca on va 
passar la nit i on va sortir amb càrrecs i amb una citació sota el braç per 
un judici de faltes, que en concretar-se finalment l'acusació de la 
fiscalia dels mossos va derivar en un judici penal, suposadament per 
agredir a tres dels agents: mossegant-ne un, provocant contusions al 
braç a un altre i donant un cop de colze al tercer trencant-li dues dents a 
ambdós extrems de la mandíbula. 



Aquesta darrera setmana, després de gairebé quatre anys, el nostre 
company ha estat condemnat a un any de presó. Li'n demanaven fins a 
tres i mig. La jutgessa no s'ha atrevit a contradir la versó dels mossos, 
tot i que ha rebaixat la imputació de les dues dents trencades a una dent 
ballant i ha imposat la mínima pena de les possibles. De res han servit 
els testimonis que van veure l'escena i que van declarar desmentint la 
versió dels mossos, de res han servit les nombroses contradiccions dels 
agents en el seu testimoni, ni el fet que els dos forenses aportats per 
l'acusació declaressin que "no van veure la lesió" de les dues dents 
al·legada. El testimoni dels agents preval davant del de qualsevol 
persona i la justícia ve determinada per aquest desequilibri. El nostre 
company ha estat víctima d'un altre muntatge policial i degut a la seva 
precària situació econòmica és ben possible que no pugui assumir el 
cost de la sanció i hagi d'ingressar a presó, fet que entre tots hem 
d'impedir com sigui. 

Prou impunitat policial, solidaritat amb l'activista pratenc 



I 

22 LA ROSA DELS VENTS 



Sopars de la Rosa 



Crònica del sopar-debat sobre la realitat geogràfica, 
política, cultural i històrica dels Països Catalans 



El passat dia 27 de novembre, el col·lectiu de la 
revista "La rosa dels Vents" vam organitzar un nou 
sopar-debat per a l'autogestió de la pròpia revista. 

El tema proposat per a aquest sopar-debat era opinar 
sobre quina realitat constitueixen o volem que 
constitueixin els Països Catalans, si política, 
cultural, històrica o geogràfica des d'un punt de 
vista llibertari. Sovint, des d'aquest àmbit, és un 
tema poc parlat, lo qual li donava cert atractiu a 
l'esdeveniment. 

Per a garantir la pluralitat d'idees dins el marc de 
l'esquerra radical o anticapitalista, es van portar 
quatre ponents amb trajectòries polítiques 
diferenciades: Agustí Barrera i Puigví -historiador i 
membre de la CUP d'Arenys de Munt-, Raimundo 
Viejo Viíïas -Llicenciat en Geografia i Història i 
Doctor en Ciències Polítiques i de l'Administració-, 
Marcel Surinyach i Casals -ex-secretari general de 
la CNT-AIT de Catalunya i Balears- i Jordi Martí 
Font -membre del col·lectiu editor del 
Catalunya/Papers - CGT-. 

Els dos fets anteriors - el tema de debat i els 
ponents — feien molt interessant l'activitat i, això es 
va materialitzar amb un bon nombre d'assistència; 
unes 40 persones hi eren presents. 

Abans i durant el primer plat, els ponents portaven 
preparada la seva visió personal, que varen exposar 
a tota la gent assistent. Llavors, quan es va 
començar a servir el segon plat, es van iniciar els 



torns de paraula. 

Durant el debat es van discutir temàtiques diverses. 
Per una banda, es va posar en tela de judici el 
mateix terme de nació i van sortir algunes 
definicions alternatives. Tot i que des de l'àmbit 
llibertari no es sol utilitzar aquest terme a causa de 
les seves cognotacions negatives, es podria invertir 
la situació si la definició de nació quedés 
restringida a les persones amb màxima afinitat. 

Pel que fa al terme de Països Catalans, que era el 
principal objecte de discussió del sopar, hi van 
haver diferents punts de vista. Per començar, es pot 
dir que hi havia consens en utilitzar els Països 
Catalans en un sentit cultural -bàsicament lingüístic- 
. Però una de les diverses idees que van sorgir, era 
la crítica al fet que es tracta d'un terme finalista. Al 
contrari del plantejament socialista estatista, això 
crea una contradicció important des del punt de 
vista llibertari, que es basa en construir o organitzar 
la societat des de la base, ja sigui el municipi, el 
poble o el barri. Llavors, la federació d'aquests no 
té perquè coincidir finalment amb l'espai geogràfic 
dels Països Catalans. 

L'activitat començà sobre les 21,30 i acabà sobre les 
2,00 de la matinada, això ens fa pensar que despertà 
un gran interès a la gent assistent, doncs la major 
part d'aquesta quedà fins al final. Donat aquest gran 
èxit, és segur que es repetiran noves edicions 
d'aquesta activitat amb altres temes a debatre. A ixi 
que la pròxima vegada, no us ho perdeu! 

Crònica del sopar-debat sobre les propostes 
municipalistes alternatives 



El passat 26 de febrer va tenir lloc el tercer sopar 
debat organitzat per aquesta revista. Aquest cop la 
tertúlia versava sobre municipalisme, amb el que 
vàrem convidar col·lectius que des de distintes 
vessants tractaven aquest tema. D'aquesta manera, 
ens vàrem trobar amb en Jaume Abelló de Gent de 
Gramanet (GdG) i amb Oriol Rigola de 
l'Assemblea de Barri de Sants (ABS). Havíem 
convidat a un membre de la Candidatura d'Unitat 
Popular (CUP), però per motius que encara avui 
desconeixem, aquest no aparegué en el sopar. 

Així doncs, ens vàrem trobar amb dues propostes 
diferents d'efectuar treball municipal. En un dels 
casos, ens van explicar com l'ABS va sorgir cap a 
l'any 1997 com un espai de coordinació entre els 
CSO's del barri i com posteriorment s'hi varen 
anar afegint altres col·lectius de tota mena en la 
recerca de crear contrapoder i fer front a les 
desassenyades directrius del districte. Així, amb el 
temps s'hi sumaren ateneus, casals, entitats 
veïnals, etc. La activitat on té més visibilitat és la 
de la Festa Major Alternativa de Sants, la qual 
després de diversos anys de lluita ha aconseguit 
l'any passat poder celebrar-les a l'espai que 
portaven tants anys reivindicant. Per un altre 
costat, es va presentar GdG, nascuda l'any 2006 i 
que va sorgir com una agrupació de veïnes 
d'aquesta ciutat que es varen començar a 
organitzar davant d'alguns projectes urbanístics 
especulatius de l'Ajuntament, presentant-se a les 
eleccions del 2007, a 6 vots d'aconseguir algun 
regidor, anys més tard van tenir el seu zenit en 



destapar-se el cas Pretòria. 

Es va explicar com ambdues experiències es 
troben en un xoc permanent amb les institucions 
municipals, molt mal valorada en ambdós casos, 
on les presumptes vies de participació d'aquestes 
no deixen de ser una escenificació tragicòmica on 
el veïnat mai és escoltat i la classe política viu en 
una altre esfera aliena a les problemàtiques de la 
població que presumptament governen. GdG 
planteja el fet de presentar-se a les eleccions amb 
la idea de tenir un espai on assabentar-se de 
primera mà d'allò que fa l'Ajuntament i poder dir- 
hi la seva. Per un altre costat, es comenta que 
l'ABS ara està entrant en un procés de debat degut 
a que un sector dels seus participants està donant 
suport a la candidatura de les CUP a Barcelona i 
que tenen pendent el debat sobre quina incidència 
pot tenir això en la mateixa. El debat no va 
comptar amb massa intervencions i, d'aquesta 
manera, va acabar ben d'hora. 

